OzLabs/hebrew-wiki-articles huggingface dataset:
מה אתה בכלל יודע על אהבה

"מה אתה בכלל יודע על אהבה" הוא שיר שכתב אהוד מנור, הלחין אילן וירצברג וביצע הזמר הישראלי גידי גוב. השיר היה שיר הנושא של הסרט "אחד משלנו", שהתפרסם ב־1989. מאוחר יותר הוא נכלל באלבומו של גוב "שירים שהתפזרו", שהתפרסם ב־1993.

השיר זכה לביצועים של אילן וירצברג, איה כורם וירמי קפלן, ואביב גפן הקליט אותו למיזם "צו השעה" ב־2020.

== על השיר ==
השיר התחיל כנעימת הנושא של הסרט "אחד משלנו" והפך לשיר הנושא בביצוע גידי גוב לאחר שמלחין פסקול הסרט, אילן וירצברג, קיבל את המילים מאהוד מנור. הנעימה מושמעת כמה פעמים לאורך הסרט, והשיר בביצוע גוב מלווה את הקרדיטים המוצגים בכתוביות הסיום.

וירצברג ציין שכשקיבל את המילים ממנור הוא נדהם והתחבר במיוחד לבית השני, שאותו הוא הרגיש כאילו מנור חיבר במיוחד בשבילו. כשווירצברג היה כבן 17 אביו ניצול השואה התאבד, והוא חווה משבר כתוצאה מכך. בין השאר סיפר שהרגיש מנותק מבחינה רגשית. לכן הוא התחבר מאוד למילים: "גע בידיך באיש, למה אינך מרגיש?... מה שנשבר לא יתאחה, מה שזועק, מה שבוכה, מה שכואב...".

== הצלחה ==
השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־17 בספטמבר 1989 ונכנס למצעד הבא במקום ה־33. הוא שמר על המקום הזה, שהיה לדירוג השיא שלו, וב־10 באוקטובר יצא מהמצעד בתום שבועיים של צעידה.

=== מיקומי שיא ===

== קישורים חיצוניים ==

* [https://youtu.be/6g3yhncMM80 "מה אתה בכלל יודע על אהבה" בביצוע אביב גפן, 2020], באתר יוטיוב

== ביאורים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:סינגלים מ-1993
קטגוריה:סינגלים מ-2020
קטגוריה:שירי גידי גוב
קטגוריה:שירי אביב גפן
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי אילן וירצברג
קטגוריה:שירי נושא מסרטי קולנוע
סויוז TM-27

סויוז TM-27(ברוסית: Союз TM-27) הייתה משימה מאוישת שהביאה לתחנת החלל מיר משלחת מס' 25. המשימה שוגרה ב-29 בינואר 1998 מקוסמודרום בייקונור, קזחסטן, כשבתוכה מספר אנשי צוות: שני קוסמונאוטים רוסים ואסטרונאוט צרפתי. בנוסף לתוכנית ניסויים והחלפת צוות קוסמונאוטים המשיכו בפעילות תיקון של מודול "ספקטר" הפגוע ועבודות תחזוקה של תחנת החלל. 

==צוות==
* צוות המראה:
** טלגט מוסאבייב - מפקד
** ניקולאי בודארין - מהנדס טיסה
** לאופולד אייארטס - אסטרונאוט חוקר
* צוות נחיתה:
** טלגט מוסאבייב - מפקד
** ניקולאי בודארין - מהנדס טיסה
** יורי בטורין - מהנדס טיסה
===צוות גיבוי===
* ויקטור אפנסייב - מפקד
* סרגיי טרשצ'וב - מהנדס טיסה
* ז'אן פייר אניירה - אסטרונאוט חוקר

==תיאור המשימה==
ב-29 בינואר 1998 החללית שוגרה לחלל. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.

ב-31 בינואר היא תחברה לתחנת החלל מיר. החיבור בוצע לתא עגינה במודול "קוואנט 1". באותה עת לתחנת החלל כבר הייתה מחוברת חללית סויוז TM-26 ושהה בה צוות של משלחת מס' 24 בפיקוד אנטולי סולוביוב. הצוותים שכללו יחד 6 אנשים החלו בהכנות לביצוע ניסויים והעברת תחנת החלל לצוות משלחת מס' 25. 

ב-20 בפברואר חללית התנתקה ממודול "קוואנט 1" וחוברה מחדש לתא עגינה קדמי במודול הבסיסי.

לאופולד אייארטס החל ביישום תוכנית "פגסוס" של סוכנות החלל הצרפתית. התוכנית כללה ניסויים בתחום רפואה, ביולוגיה, תורת החומרים וטכנולוגיה. ב-19 בפברואר חללית "סויוז TM-26" התנתקה מתחנת החלל ועל סיפונה אנטולי סולוביוב, פאבל וינוגרדוב ולאופולד אייארטס וחזרה לכדור הארץ. משלחת מס' 25 החלה לפעול לפי תוכנית. 

ב-13 באוגוסט 1998 שוגרה חללית סויוז TM-28 ועל סיפונה צוות של משלחת מס' 26. החללית התחברה לתחנת החלל והחל הליך מסודר של העברת שליטה על התחנה למשלחת החדשה. 

"סויוז TM-27" נחתה ב-25 באוגוסט 1998 כשבתוכה שני הקוסמונאוטים המקוריים של המשימה ויורי בטורין שהגיע ב-"סויוז TM-28". בתחנת החלל מיר נותרו גנאדי פדאלקה וסרגיי אבדייב שהגיעו עם "סויוז TM-28".

==ראו גם==
* תוכנית סויוז
* תחנת החלל מיר

==קישורים חיצוניים==

* [http://www.spacefacts.de/mission/english/soyuz-tm27.htm נתוני המשימה]
* [http://www.astronautix.com/s/soyuztm-27.html סויוז TM-27] באנציקלופדיה אסטרונאוטיקה 

קטגוריה:תוכנית סויוז
קטגוריה:1998 ברוסיה
פיגוע הירי בבית הכנסת אלגריבה (2023)

פיגוע הירי בבית הכנסת אלגריבה היה פיגוע ירי שבוצע ב-9 במאי 2023 במהלך הילולת רבי שמעון בר יוחאי בבית הכנסת העתיק "אלגריבה" באי ג'רבה שבתוניסיה. בפיגוע נרצחו 5 בני אדם, שני אזרחים יהודים ושלושה מאבטחים.

==הפיגוע==

21 שנים אחרי פיגוע התופת בבית הכנסת אלגריבה התרחש מחוץ לבית הכנסת פיגוע נוסף. מאבטח בבניין ששייך לחיל הים המקומי הרג מאבטח אחר, לקח את הנשק שלו וירה ללא הבחנה לעבר בית הכנסת. הוא רצח שני מתפללים יהודים, אחד מהם ישראלי, ופצע חמישה אנשי ביטחון וארבעה מבקרים. לאחר מספר דקות הוא נהרג על ידי כוחות הביטחון המקומיים.

הפיגוע התרחש במהלך חגיגות ל"ג בעומר בהם השתתפו מאות יהודים, חלקם ישראלים. המפגע היה לכאורה איש כוחות הביטחון שהודח מתפקידו.

הנרצחים היהודים הם בן חדאד, יהודי בעל אזרחות צרפתית, ובן דודו אביאל עלילש חדאד – ישראלי תושב תוניסיה ותושב אופקים ויש לו גם אזרחות פורטוגלית.<ref name=":0"></ref>

בעקבות הפיגוע המשתתפים הסתגרו בבית הכנסת במשך שעות עד שכוחות הביטחון הגיעו לפנותם.<ref name=":0" />

==ראו גם==
* יהדות תוניסיה
* בית הכנסת אלגריבה
* פיגוע התופת בבית הכנסת אלגריבה

==קישורים חיצוניים==
* 
* 

==הערות שוליים==

קטגוריה:פעולות טרור ב-2023
בית הכנסת אלגריבה3
קטגוריה:יהדות תוניסיה
בית הכנסת אלגריבה
בית הכנסת אלגריבה2
קטגוריה:ג'רבה
קטגוריה:ל"ג בעומר
דוגאלד מקקול

דוגאלד סאתרלנד מקקול (באנגלית: Dugald Sutherland MacColl; 10 במרץ 1859 – 21 בדצמבר 1948) היה צייר, מבקר אמנות, מרצה וסופר סקוטי. הוא היה מנהל גלריית טייט במשך חמש שנים.

== ביוגרפיה ==
מקקול נולד בגלאזגו והתחנך באוניברסיטת לונדון ובאוניברסיטת אוקספורד בין 1876 ל-1884. הוא גם למד בבית הספר לאמנות וסטמינסטר ובבית הספר סלייד אצל אלפונס לגרוס בין השנים 1884 ל-1892. אף שהוא היה צייר צבעי מים מוכשר, הוא זכור לטובה כסופר ומרצה לאמנות. מ-1890 עד 1895 הוא היה מבקר אמנות עבור The Spectator, ועבור ה-Sathery Review מ-1896 עד 1906. מקקול הפך לחבר ב-New English Art Club ב-1896, וערך את ה- Architectural Review מ-1901 עד 1905.

הוא פרסם את הספר בר הסמכה, "אמנות המאה התשע-עשרה", ב-1902.<ref>No. 33067". The London Gazette. 17 July 1925. p. 4778.</ref> בעיתונאות ובספריו הוא היה חסיד מרכזי של האימפרסיוניסטים הצרפתים, והיה בעל השפעה בהפצת רעיונותיהם ועיצוב עמדות הציבור בבריטניה כלפי העדפת האימפרסיוניזם. מ-1906 עד 1911 הוא היה מנהל של גלריית טייט ולאחר פרישתו של סר קלוד פיליפס, ומנהל אוסף וולאס מ-1911 עד 1924.

במהלך הקריירה שלו, מקקול פעל למען מספר מטרות בתחום האמנותי, שהביאו להעשרת האוספים הציבוריים בבריטניה, כולל הקצבה ממשלתית ועיזבונות שכוונו למטרות אלה.

בשנות ה-20 הוא פעל, ללא הצלחה, לשימור גשר ווטרלו של ג'ון רני. אבל הרברט מוריסון ומועצת מחוז לונדון הצליחו בסופו של דבר להביא להחלטה להריסתו והחלפתו.

כחבר בוועדה המלכותית לאמנות יפה,<ref>"No. 33618". The London Gazette. 24 June 1930. p. 3957.</ref> הוא התנגד להצעה משנת 1925 לבנות מחסן מתחת לקיר הצפוני של מנזר וסטמינסטר. הוא גם היה דמות מרכזית בדיונים על תוספות "גותיות" לקולג'ים באוקספורד, ובמאמצים לשמר את בית החולים פאונדלינג.<ref>Obituary Mr. D. S. Maccoll, Art Critic, author, And Painter, The Times, 22 December 1948</ref>

דוגאלד סאתרלנד מקקול מת ב-1948 בלונדון.

תערוכת זיכרון לעבודותיו נערכה בגלריה טייט בשנת 1950. בנו היה רנה מקקול, קריקטוריסט ועיתונאי.

== גלריה ==
<gallery mode="packed" heights="200">
 File:DS Maccoll, On the Terrace.jpg|במרפסת
File:The Selecting Jury of the New English Art Club, 1909 by Sir William Orpen.jpg|בחירה במועדון האמנות החדש
File:Achilles .jpg|אכילס, ציור מעתיקות יווניות
File:Dionysos and Satyr, drawing after interior tondo of an Attic red-figure kylix (8269416347).jpg |דיוניסוס וסאטיר, העתקה מעתיקות יווניות
</gallery>

== קישורים חיצוניים ==

* 

== הערות שוליים ==

קטגוריה:ציירים סקוטים
קטגוריה:בריטים שנולדו ב-1859
קטגוריה:בריטים שנפטרו ב-1948
טלגט מוסאבייב

טלגט מוסאבייב (בקזחית: Талғат Аманкелдіұлы Мұсабаев; ) הוא קוסמונאוט רוסי ממוצא קזחי שטס ב-3 משימות חלל כמפקד צוות לתחנת החלל מיר ולתחנת החלל הבין-לאומית.

== ביוגרפיה ==
טלגט מוסאבייב נולד בכפר באזור אלמטי למשפחת בעלי השכלה אקדמאית. בשנת 1968 סיים לימודי בית הספר ורצה להיות טייס. מוסאבייב החל לימודים במכון למהנדסי תעופה אזרחית בריגה (אז בתחומי ברית המועצות. עד מהרה התברר לו שלימודים לא כוללים לימודי טייס, אך בלחץ הורים סיים את הלימודים עם תואר בהנדסת אלקטרוניקה. הוא חזר לקזחסטן הסובייטית ולאחר תקופה קצרה בה עבד במקצוע, השתלב במנגנון הקומסומול ובהמשך במנגנון של המפלגה הקומוניסטית של ברית המועצות בחברת "אארופלוט". בגיל 36 הוא הצליח לעבור קורס טיס והתחיל לעבוד כטייס משנה במטוס מדגם "אנטונוב An-2". בשנת 1990 הוא עבר ל-"טופולב Tu-134".

בסוף שנות ה-80 של המאה ה-20 שלטונות קזחסטן הסובייטית חיפשו יליד הרפובליקה שיכול להיכלל ביחידת הקוסמונאוטים של ברית המועצות. טלגט מוסאבייב היה מועמד מתאים, אך חוסר ניסיון מקצועי לא איפשר לא ליהות מועמד ליחידת קוסמונאוטים אזרחית. בסופו של דבר הוחלט לגייס אותו לשירות פעיל בחיל האוויר הסובייטי ולהעניק לו דרגה רב-סרן.

לאחר קבלת השכרה הוא נכלל בצוות של "סויוז TM-19" שטס לחלל בשנת 1994. יורי מלנצ'נקו היה מפקד צוות. החחלית התחבר לתחנת החלל מיר בה כבר פעלה משלחת מס' 15 בפיקוד ויקטור אפנסייב. לאחר ביצוע חפיפה משלחת מס' 16 החלה את פעילותה. הם חזרו לכדור הארץ לאחר 125 ימים בחלל וביצוע פעילות חוץ רכבית במשך כולל של 11 שעות.

בשנת 1998 מוסאבייב טס כמפקד צוות של סויוז TM-27 ומשלחת מס' 25. במהלך שהייה בתחנת החלל בוצעו עבודות תחזוקה רבות שכללו 6 פעילויות חוץ רכביות במשך כולל של כ-33 שעות. חברי המשלחת חזרו לכדור הארץ לאחר 208 ימים בחלל.

בשנת 2001 מוסאבייב טס כמפקד צוות של סויוז TM-31. החללית התחברה לתחנת החלל הבין-לאומית עם חברי צוות חדשים והביאה אספקה חדשה. היא חזרה לאחר 7 ימים בחלל.

בשנת 2003 מוסאבייב עזב את יחידת הקוסמונאוטים ומונה לסגן מפקד אקדמיה של חיל האוויר. הוא קודם לדרגת מייג'ור גנרל.

בשנת 2005 מוסאבייב עזב את הצבא, עבר לקזחסטן ובשנת 2007 קיבל אזרחות. במרץ 2007 הוא הועמד בראש "סוכנות החלל של קזחסטן". בשנת 2017 הוא מונה לחבר פרלמנט.

==קישורים חיצוניים==

* [http://www.astronautix.com/m/musabayev.html נתונים מאנציקלפדיית החלל]
* [https://www.gctc.ru/main.php?id=194 ביוגרפיה] 
* [https://web.archive.org/web/20071111230434/http://epizodsspace.testpilot.ru/bibl/stati/musabaev.html ריאיון עם מוסאבייב]

קטגוריה:קוסמונאוטים רוסים
קטגוריה:טייסי חיל האוויר הסובייטי
קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:קצינים בלגיון הכבוד
קטגוריה:גנרלים בכוחות המזוינים של הפדרציה הרוסית
קטגוריה:אנשי צבא קזחים
קטגוריה:סובייטים שנולדו ב-1951
אהב את אפלטון, אך אהב את האמת יותר

אפלטון ואריסטו, מאת: [[לוקה דלה רוביה פסל לוח שיש]]
"אהב את אפלטון, אך אהב את האמת יותר" הוא ביטוי המיוחס לאריסטו ומבקש להורות שאהבה והערצה לאישיות כל שהיא לא תטשטש את הביקורת לדבריו אלא היחס לדברים יהיה על פי האמת בלבד.

היחס לטיעון כל שהוא בהתייחס לאומר ולא לתוכן הדברים הוא כשל לוגי ונקרא אַד הוֹמִינֶם.

ביטוי דומה המוזכר בהקשר לשלילת אד הומינם הוא הביטוי "שמע האמת ממי שאמרה".

== מקור הביטוי ==
הביטוי הלטיני המקורי הוא: "Amicus Plato, sed magis amica veritas" (מילולית: אפלטון חבר שלי, אבל האמת חברה טובה יותר) מקורותיו של מקור ביטוי זה גם הם מתוך דבריהם של חכמי היוונים, ובדרך כלל מיוחס לאריסטו בהתאם לדבריו בספרו האתיקה של המוסר:

גם בכתביו של אפלטון מוזכרת אמירה דומה בשמו של סוקרטס שקדם לאריסטו:

סוקרטס מפנה לדבריו הוא עצמו אליו הוא פונה בשמו ובגוף שלישי. כוונתו שיש להתייחס פחות אל אישיותו שלו, הדובר, ויותר לתוכן דבריו שהם האמת.

המדינאי והפילוסוף היווני קיקרו בספרו מחלוקות בטוסקולניה <ref>הספר נכתב בסביבות שנת 45 לפנה"ס על התמודדות עם שכול ואבל.</ref> מצר על כך שישנם פילוסופים שהחזיקו בעמדותיהם של אפלטון ואריסטו אף על פי שלא היו אמירות ודאיות רק בגלל הערצה לאישיותם ופרסומם:

== שמע את האמת ממי שאמרה ==

ביטוי נוסף המוזכר בהקשר לשלילת אד הומינם הוא הביטוי "שמע האמת ממי שאמרה".

== לקריאה נוספת ==

* יעקב ישראל סטל, (עורך), שמואל אשכנזי, אלפא ביתא תנייתא דשמואל זעירא, ירושלים תשע"א, כרך א, עמ' 37 - 48.

== הערות שוליים ==

קטגוריה:אריסטו
דארקה נו מנאזאשי

דארקה נו מנאזאשי (ביפנית: だれかのまなざし) הוא סרט אנימה יפני קצר שנכתב ובוים על ידי מאקוטו שינקאי. הקרנת הבכורה של הסרט התקיימה בטוקיו ב-10 בפברואר 2013. הסרט הוצג גם יחד עם סרטו שינקאי "גן המילים" במהלך הבכורה היפנית של הסרט ב-31 במאי 2013.

הסרט הופק על ידי CoMix Wave Films, NEST ו-TYO M1 Production בשיתוף עם The Answer Studio Co., Ltd. צוות המדבבים של הסרט כלל את פומי היראנו, סאטומי הנאמורה ושינג'י אוגאווה. הפסקול של הסרט נוצר על ידי אקיהיסה מטסורה, וקאזוסה כתב ושר את שיר הנושא "Sore de Ii yo".

== תקציר העלילה ==
עלילת הסרט מתמקדת באישה צעירה בשם אאוי. אאוי היא סטודנטית במכללה אשר גרה לבדה בדירה קטנה בעיר סואנת. אאוי מרגישה מותשת משגרת היומיום, מחוסר הוודאות שלה לגבי העתיד, ומרגישה אבודה ומנותקת מהשאיפות והחלומות שלה.

הסיפור מקבל תפנית כאשר אאוי מקבלת מכתב מאמה, אשר נסעה למסע של גילוי עצמי. המכתב מעודד את אאוי לגלות מחדש את עצמה ומה מטרתה בחיים. בהשראת המכתב מאמה, אאוי יוצאת למסע אישי על מנת להתחבר מחדש לאני הפנימי ולחשוף את רצונותיה האמיתיים. לאורך הדרך אאוי נתקלת בדמויות שונות שמשפיעות על המסע שלה בדרכים בלתי צפויות כמו בעל בית קפה רחום שחולק עימה תובנות רבות על מורכבות החיים ואמן מוכשר אשר מצית את היצירתיות שבה ומעודד אותה לפתח את הצד האמנותי שלה.

== קישורים חיצוניים ==

* [https://web.archive.org/web/20170329195646/http://shinkaimakoto.jp/manazashi דארקה נו מנאזאשי] באתר הרשמי של מאקוטו שינקאי (ביפנית)

קטגוריה:סרטי 2013
קטגוריה:סרטי אנימה
קטגוריה:סרטים קצרים מונפשים
קטגוריה:סרטי מאקוטו שינקאי
קטגוריה:סרטי אנימה מ-2013
ניית'ן בקסטר

ניית'ן ג'וסף בקסטר (באנגלית: Nathan Joseph Baxter; נולד ב-8 בנובמבר 1998) הוא כדורגלן אנגלי ממוצא יהודי, המשחק בעמדת השוער בבולטון וונדררס מהפוטבול ליג הראשונה.

==קריירה==
בקסטר נולד בווסטמינסטר, אנגליה שבממלכה המאוחדת. החל את הקריירה שלו עם קריי וונדררס. לאחר מכן הצטרף לצ'לסי בגיל 8. בעונת 2015/16 הוא זכה בגביע האנגלי לנוער ובליגת הנוער של אופ"א.

באוגוסט 2016 עבר בהשאלה למטרופוליטן פוליס החובבנית מהליגה האיסתמית בחוזה קצר טווח עד ינואר 2017. הוא בילה ארבעה חודשים במועדון, רשם 19 הופעות, לפני שחזר לצ'לסי בינואר 2017.

לאחר מכן הוא הצטרף לקבוצת סוליהאל מורס מהנשיונל ליג בהשאלה לשארית עונת 2016/17. ב-21 בינואר 2017 הוא ערך את הופעת הבכורה שלו בסוליהול, תוך שמירה על שער נקי במשחק שלהם נגד בורהאם ווד שהסתיים בתיקו מאופס. הוא שמר על שלושה שערים נקיים בארבעת המשחקים הראשונים שלו עם הקבוצה, ורשם 17 הופעות בסך הכל עבור המועדון.

ב-21 ביוני 2017 בקסטר הצטרף לקבוצת ווקינג מהנשיונל ליג בהשאלה לעונת 2017/18. במשחק הראשון לעונה, בקסטר ערך את הופעת הבכורה שלו במועדון כאשר הם רשמו ניצחון ביתי 2-1 על גייטסהד. בקסטר רשם 48 הופעות בסך הכל במועדון. במהלך עונת 2017/18, בקסטר שיחק יותר דקות (4,320) מכל מושאל אחר של צ'לסי.

ב-26 ביוני 2018, בקסטר הסכים להצטרף ליוויל טאון מהפוטבול ליג השנייה בהשאלה לעונת 2018/19. בקסטר ערך את הופעת הבכורה שלו בליגת הכדורגל ביום פתיחת העונה, בתבוסה 1-0 בחוץ מול בורי. ביוויל טאון הוא לא ספג שער במשך 10 שעות ו-12 דקות, וקבע שיא מועדון לאחר ששמר 6 שערים נקיים ברציפות בכל המסגרות. ב-5 בנובמבר 2018, הוא היה "השוער המתבגר היחיד כיום בשורות הכדורגל האנגלי המקצועני שצבר למעלה מ-100 הופעות במשחק הבוגרים". בקסטר רשם 38 הופעות עבור יוויל טאון במהלך העונה שלו במועדון, וזכה ב-5 פרסים בפרסי סוף העונה של המועדון, כולם בקטגוריות 'שחקן העונה' ו'שחקן הצעיר של העונה'.

ב-19 ביוני 2019, בקסטר הצטרף לרוס קאונטי מליגת העל הסקוטית בהשאלה לעונת 2019/20. הוא סבל מפציעה בכתף בתחילת העונה לפני שחזר לקבוצה הראשונה, והמשיך לשחק ב-14 משחקים ברציפות.

ב-9 באוקטובר 2020, בקסטר הצטרף לאקרינגטון סטנלי מהפוטבול ליג הראשונה בהשאלה.

ב-25 ביוני 2021, הוא הצטרף להאל סיטי מהצ'מפיונשיפ בהשאלה לעונת 2021/22. בקסטר ערך את הופעת הבכורה שלו בליגה ב-6 בנובמבר 2021, בניצחון 2–0 על בארנסלי בחוץ, ולאחר מכן נבחר להרכב השבוע של הצ'מפיונשיפ לאחר הופעה מרשימה בפתיחה הראשונה שלו בליגה. הוא המשיך לרשום 18 הופעות במועדון, כולל 7 שערים נקיים ב-16 משחקי הליגה שלו ובעל אחוזי ההצלה הגבוהים ביותר בצ'מפיונשיפ עם 79.5 אחוזים.

ב-4 ביולי 2022, בקסטר חזר להאל סיטי בהשאלה, בפעם השנייה, לעונת 2022/2023.

ב 19 ביוני 2023, הוא עבר לבולטון וונדררס מהפוטבול ליג הראשונה.

==קישורים חיצוניים==

* 

קטגוריה:יהודים אנגלים
קטגוריה:כדורגלנים יהודים
קטגוריה:כדורגלנים אנגלים
קטגוריה:שוערי כדורגל יהודים
קטגוריה:שוערי כדורגל אנגלים
קטגוריה:ספורטאים יהודים בריטים
קטגוריה:וסטמינסטר: כדורגלנים
קטגוריה:כדורגלני יאוביל טאון
קטגוריה:כדורגלני האל סיטי
קטגוריה:כדורגלני בולטון וונדררס
קטגוריה:אנגלים שנולדו ב-1998
ג'יימס הרברט מקנייר

ג'יימס הרברט מקנייר (באנגלית: Herbert MacNair; 23 בדצמבר 1868 – 22 באפריל 1955) היה אמן, מעצב ומורה סקוטי שעבודתו תרמה לפיתוח הסגנון המודרני (סגנון ארט נובו בריטי) במהלך שנות ה-90.

== ביוגרפיה ==
מקנייר, שנולד בגלאזגו למשפחת איש צבא, הוכשר כאדריכל במשרד גלאזגו מ-1888 עד 1895, ושם פגש לראשונה את צ'ארלס רני מקינטוש. כחלק מהכשרתם, השתתפו השניים בשיעורי ערב בבית הספר לאמנות בגלאזגו בין השנים 1888 ו-1894, ושם פגשו את האחיות מקדונלד, מרגרט ופרנסס. מקנאיר התחתן עם פרנסס, ומקינטוש התחתן עם מרגרט.<ref>Sembach, Klaus-Jürgen. (1991) Art Nouveau: Utopia: Reconciling the Irreconcilable. Translated by Charity Scott Stokes. Köln: Benedikt Taschen. p. 173.</ref>

=== הארבעה ===
כל הארבעה הפכו מאוחר יותר לקולקטיב של אסכולת גלאזגו המכונה "הארבעה",<ref>The Group of Four. Archived 21 August 2006 at the Wayback Machine Hunterian Art Gallery.</ref> מקנייר היה הפחות ידוע.<ref>James Herbert MacNair, 1868-1955: A Brief Biography. George P. Landow, The Victorian Web. </ref> בהשפעת תנועת האמנויות והאומנות, ומתנועות אירופאיות אחרות כמו סימבוליזם ואר נובו, הם היו חלוצים בסגנון גלאזגו. מקנייר הקים סטודיו משלו בגלאזגו בשנת 1895, שם עבד כמעצב בהפקת רהיטים, איורי ספרים, צבעי מים ופוסטרים. היתרונות האמנותיים של מקנאיר הושוו לא פעם לאלה של מקינטוש, אבל הייתה לו השפעה משמעותית כמורה בעקבות מעברו לליברפול ב-1898 ומינויו כמדריך לעיצוב בבית הספר לארכיטקטורה ואמנות שימושית.

בשנת 1899 הצטרפה פרנסס מקדונלד למקנייר בליברפול והשניים נישאו. בני הזוג ציירו בצבעי מים ועיצבו חללי פנים, והציגו חדר כתיבה בתערוכה הבינלאומית לאמנות מודרנית בטורינו. הם הציגו גם בליברפול, לונדון, וינה ודרזדן בתחילת שנות ה-1900. לאחר סגירת בית הספר ב-1905, ואובדן העושר של משפחת מקנייר כתוצאה מכשל עסקי, חזרו בני הזוג לגלאזגו ב-1909. הקריירה של מקנייר הלכה ודעכה מתקופה זו, ולא ידוע על יצירות שלו מעבר ל-1911.

=== חיים מאוחרים ===
בשנת 1913 עבד מקנייר לקנדה, למפעל שוקולד ולאחר מכן לחברת רכבות.<ref>James Herbert McNair. Mackintosh Architecture, University of Glasgow. Retrieved 27 May 2017.</ref> הוא חזר לגלאזגו שם עבד כדוור וכמנהל במוסך. לאחר מות אשתו ב-1921, מקנאיר השמיד את כל היצירות שהיו ברשותו. לאחר מכן עבר לבית אבות, שם התגורר עד מותו ב-1955.

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:אדריכלים בריטים
קטגוריה:ילידי 1868
קטגוריה:נפטרים ב-1955
קבוצת מוביסטאר (נשים)

קבוצת מוביסטאר (בספרדית: Movistar Team (femenino)) היא קבוצת מרוצי אופני כביש מקצועית לנשים המשתתפת במרוצי עילית לנשים. נותנת החסות היא חברת הטלפונים הסלולריים הספרדית טלפוניקה, כשהצוות רוכב תחת השם של המותג מוביסטאר של החברה.<ref></ref>

== היסטוריה ==
בספטמבר 2017, קבוצת מוביסטאר הודיעה שהיא תצטרף לקבוצות כמו צוות סאנווב, אוריקה סקוט, אף.די.ג'יי אסטנה, ביצירת קבוצת נשים ספרדית ברובה שמטרתה לפתח רכיבת אופניים לנשים בתוך ספרד. <ref></ref><ref></ref><ref></ref>

בתחילת אוקטובר 2017 הוכרז הסגל הפותח:<ref name="cyclingnews.com"></ref> מרגריטה ויקטוריה גרסיה, אלופת ספרד הלאומית במבחן זמן, לורד אוירביד ולורנה לאמאס מצטרפות מ- בי.זד.קיי. סיור נשים, אלישיה גונזלס בלנקו, איידר מרינו קורטזר ואלבה טרואל ריבס הצטרפו מ-לוינטק ושני ספורטאים בינלאומיים שהצטרפו גם הם - אוד ביאניק מ- אף.די.ג'יי-אקוויטניה פוטורוסקופ ומלגורסטה יאסינסקה שהצטרפה לקבוצה מהנבחרת האמריקאית, סיילנס פרו רכיבה על אופניים.<ref name="cyclingnews.com" /> באותו שבוע צורפה רייצ'ל ניילן (אוריקה-סקוט) להרכב.<ref name="ciclo21.com"></ref> בנובמבר הכריזה מוביסטאר על תוספת הרוכבת העשירית האחרונה שלהם לסגל 2018, מ-לוינטק, גלוריה רודריגז.<ref></ref>

== סגל הקבוצה ==
{| class="wikitable"
|+
!
!רוכבת
!מדינה
!תאריך לידה
|-
|
|קטרין אלארוד
|נורווגיה
|4 בדצמבר 1994
|-
|
|אוד ביאניק
|צרפת
|27 במרץ 1991
|-
|
|ילנה אריק
|סרביה
|15 בינואר 1996
|-
|
|אלישיה גונזלס בלנקו
|ספרד
|27 במאי 1995
|-
|
|ברברה גואריסקי
|איטליה
|2 באוקטובר 1990
|-
|
|שילה גוטיירז
|ספרד
|1 בינואר 1994
|-
|
|שרה מרטין
|ספרד
|22 במרץ 1999
|-
||
|אמה נורסגורד יורגנסן
|דנמרק
|26 ביולי 1999
|-
||
|לורד אוירביד
|ספרד
|8 באפריל 1994
|-
||
|פאולה פטינו
|קולומביה
|26 ביולי 1999
|-
||
|גלוריה רודריגז
|ספרד
|6 במרץ 1992
|-
||
|אלבה טרואל ריבס
|ספרד
|17 באוגוסט 1996
|-
||
|לאה תומאס
|ארצות הברית
|30 במאי 1989
|-
||
|אנמיק ואן ולוטן
|הולנד
|8 באוקטובר 1982
|}

== אלופות הארץ, היבשת והעולם ==
==== 2018 ====
;: מרוץ כביש צרפת, אוד ביאניק
;: מבחן זמן פולין, מאלגורזאטה יאסינסקה
;: מבחן זמן ספרד, מרגריטה ויקטוריה גרסיה
;: ספרד עד גיל 23 מבחן זמן, אלבה טרואל
;: מרוץ הכביש של פולין, מאלגורזאטה יאסינסקה
;: מרוץ כביש ספרד, איידר מרינו

==== 2019 ====
;: מבחן זמן ספרד, שיילה גוטיירז

==== 2020 ====
;: מבחן זמן של נורווגיה, קטרין אלארוד

==== 2021 ====
;: מבחן זמן אולימפי, אנמיק ואן ולוטן
;: מבחן זמן דנמרק, אמה נורסגורד
;: מבחן זמן של נורווגיה, קטרין אלארוד
;: מרוץ כביש סרביה, ילנה אריץ'

==== 2022 ====
;: מרוץ כביש עולמי, אנמיק ואן ולוטן
;: מרוץ כביש פנאמריקן, ארלניס סיירה
;: מבחן זמן דנמרק, אמה נורסגורד
;: מרוץ כביש סרביה, ילנה אריץ

== קישורים חיצוניים ==

* 
[https://movistarteam.com/ אתר רשמי]

נבחרת הנשים של UCI

== הערות שוליים ==

מוביסטאר
קטגוריה:ספרד: אופניים
קטגוריה:רוכבות אופניים
קטגוריה:רוכבות אופניים נורווגיות
קטגוריה:רוכבות אופניים צרפתיות
קטגוריה:רוכבות אופניים איטלקיות
קטגוריה:רוכבות אופניים הולנדיות
קטגוריה:מרוצי אופניים לנשים
אסאר תומפסון

אסאר תומפסון (באנגלית: Ausar Thompson; נולד ב-30 בינואר 2003) הוא כדורסלן אמריקאי המשחק בעמדות הקלע והסמול פורוורד בדטרויט פיסטונס מליגת ה-NBA.

==קריירה==
תומפסון נולד עם אח תאום, אמן, בסן ליאנדרו, קליפורניה.<ref></ref> בעת שנכנסו לכיתה ח', עברה המשפחה לפורט לודרדייל, פלורידה, כדי שיוכלו להתחיל לשחק כדורסל בתיכון שנה אחת מוקדם מהרגיל. בעונתו השלישית בתיכון העמיד ממוצעים של 22.6 נקודות, 7.2 ריבאונדים ו-3.4 אסיסטים למשחק, תוך שהוא מוביל את קבוצתו לזכייה באליפות התיכונים המקומית.<ref></ref><ref></ref>

תומפסון קיבל הצעות ממספר אוניברסיטאות,<ref></ref> אך בחר שלא להתנסות בכדורסל מכללות,<ref></ref> וב-25 במאי 2021 הצטרף יחד עם תאומו לליגת "אוברטיים עילית", ליגת נוער מקצוענית לגילאי 16–20, תוך מחשבה שהיא תכין אותם טוב יותר ל-NBA. בעונת 2021/2022 שיחק אמן ב-Team Elite, אחת משלוש הקבוצות בליגה<ref></ref> בסדרת הגמר של העונה ניצחה קבוצתו את Team Elite, אותה הוביל אחיו, תוך שהוא מעמיד בסדרה ממוצעים של 17 נקודות ו-10 ריבאונדים למשחק.<ref></ref> על כך זכה בתואר "ה-MVP של סדרת הגמר".<ref></ref> בעונת 2022/2023 גדלה הליגה לשש קבוצות, והוא הצטרף לתאומו בקבוצת סיטי ריפרס.<ref></ref> בתום העונה זכה עם קבוצתו באליפות,<ref></ref> נכנס לנבחרת העונה של הטורניר<ref></ref> ונבחר בפעם השנייה ברציפות ל-MVP של סדרת הגמר.<ref></ref> ב-22 באפריל 2023 הכריזו השניים כי יתמודדו בדראפט 2023 ב-NBA.<ref></ref><ref></ref><ref></ref>

==סטטיסטיקות קריירה==

===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| || דטרויט || | 63 || 38 || 25.1 || 0.483 || 0.186 || 0.597 || 6.4 || 1.9 || 1.1 || 0.9 || 8.8
|- style="background-color:#80BFFF; font-weight:bold;"		
| colspan="2" | קריירה || | | 63 || 38 || 25.1 || 0.483 || 0.186 || 0.597 || 6.4 || 1.9 || 1.1 || 0.9 || 8.8
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוברטיים עילית
קטגוריה:אמריקאים שנולדו ב-2003
Voices of a Distant Star

Voices of a Distant Star (ביפנית: ほしのこえ; באופן מילולי: "קולו של כוכב רחוק") הוא סרט אנימה יפני, מסוגת מדע בדיוני, אשר נוצר והונפש על ידי מאקוטו שינקאי. 

הקרנת הבכורה של הסרט התקיימה ביפן במהלך פברואר 2002.

על בסיס הסרטון נוצר גם עיבוד מאנגה שאוייר על ידי מיזו סאהארה.

== תקציר העלילה ==
עלילת הסרט עוקבת אחר חייהם של שני חברי ילדות קרובים, הנערה מיקאקו והנער נובורו, אשר מופרדים כאשר מיקאקו נשלחת לחלל על מנת לקחת חלק במלחמה נגד חייזרים המאיימים להשמיד את כדור הארץ. ככל שמיקאקו מתרחקת יותר ויותר מכדור הארץ, לוקח זמן רב יותר עד שהודעות הטקסט שהיא שולחת מהטלפון הסלולרי שברשותה מגיעות לכדור הארץ. הסרט עוקב בו זמנית גם אחר המלחמה בה היא לוקחת חלק, וכמו גם אחר החיים של נובורו בכדור הארץ אשר מקבל את הודעות הטקסט השונות ממנה לאורך השנים.

== הדמויות הראשיות ==
* מיקאקו נגאמין – תלמידת תיכון אמיצה שהופכת לטייסת חלל בצבא, ונבחרת בהמשך לקחת חלק במשימת מיוחדת בה היא תילחם בגזע החייזרים טארסיאנים אשר מאיימים להשמיד את כדור הארץ. במהלך הסרט, מיקאקו מתמודדת עם האתגרים של מסע בחלל ולחימה בחייזרים, תוך כדי שהיא מתכתבת עם חברה נובורו שנמצא בכדור הארץ.
* נובורו טרהאו – תלמיד תיכון וחברה של מיקאקו. בעוד שמיקאקו נמצאת בחלל ונלחמת בחייזרים, נובורו נשאר על כדור הארץ, והשניים מתקשרים זה עם זו באמצעות הודעות טקסט בטלפונים הסלולריים שלהם. ככל שהמרחק ביניהם הולך וגדל, נובורו חווה כמיהה עמוקה למיקאקו ונאבק בקושי הרגשי הכרוך בפרידה הממושכת ממנה. הוא מנסה לחיות חיים נורמליים תוך שהיא מקווה כל העת שמיקאקו תשוב בקרוב לכדור הארץ בשלום.

== קישורים חיצוניים ==

קטגוריה:סרטי מאקוטו שינקאי
קטגוריה:אנימות ומאנגות פעולה
קטגוריה:סרטים קצרים מונפשים
קטגוריה:סרטי 2002
קטגוריה:סרטי אנימה מ-2002
קטגוריה:סרטי מדע בדיוני מ-2002
יום הולדת (שיר של דנה אינטרנשיונל)

"יום הולדת" הוא סינגל שהוקלט על ידי הזמרת-יוצרת הישראלית דנה אינטרנשיונל, מתוך אלבום האולפן השמיני שלה, הכל זה לטובה.<ref name=":0"></ref> הוא יצא לאור ב-6 בדצמבר 2007, על ידי חברת התקליטים הד ארצי, כסינגל החמישי והאחרון מתוך האלבום.<ref name=":0" /> את השיר כתבה אינטרנשיונל לבדה והוא עוסק במלנכוליה סביב יום הולדתה.<ref name=":1"></ref>

השיר זכה לביקורות חיוביות מטעם מבקרי המוזיקה, והיה לשיר הנושא בתוכנית "מה זה השטויות האלה?!" בנושא ימי הולדת.<ref name=":1" />

== רקע וכתיבה ==
"יום הולדת" הושמע לראשונה באופן בלעדי באוגוסט 2006 במהלך אירוע שצוין לכבוד שלוש שנים לפורום שלה בתפוז אנשים.<ref name=":1" /> במרץ 2007 התראיינה אינטרנשיונל לידיעות אחרונות והצהירה: "השיר מדבר על החוויות שלי במהלך השנים, די עצוב ומלנוכלי, מה קורה כשאתה עובר את גיל 35 ומסתכל בצורה שונה על ימי הולדת".<ref name=":1" />

בריאיון לתוכנית הטלוויזיה של גיא פינס ב-2012 הצהירה: "זה קשה לספור את השנים. יש עוד הרבה מה להגיד, המלאכה מרובה והזמן טס...".<ref name=":1" />

== וידאו קליפ ==
עבור "יום הולדת" לא צולם וידאו קליפ נלווה, אך ביולי 2014 העלתה אינטרנשיונל לערוץ היוטיוב שלה את קטע האודיו הרשמי של השיר.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|6 בדצמבר 2007
|תקליטור
|הד ארצי
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי זיו גולנד
קטגוריה:שירים שהופקו על ידי אלי אברמוב
קטגוריה:שירים שהופקו על ידי זיו גולנד
קטגוריה:שירים על דכדוך
קטגוריה:שירים על ימי הולדת
קטגוריה:סינגלים בהוצאת הד ארצי
יצחק אביעזר

יצחק אביעזר הוא מלחין, משורר ומנצח תזמורת, עורך, מפיק, כותב ומגיש, ממייסדי קול ישראל בערבית, חוקר ומרצה על מוזיקה ועל מוזיקאים יהודים וערבים, אשר תרם תרומה רבה לשימור ולהמשכיות מסורת הפיוט והמוזיקה של יהדות בבל ושל יהדות המזרח התיכון.

== תחילת חייו ==
יצחק אביעזר נולד בבגדאד בירת עיראק בשנת 1931. בשנת 1951, עלה לארץ בלי משפחתו ונקלט בקיבוץ מעוז חיים ובשנת 1970 עבר לגור ברמת גן.

יצחק אביעזר למד ספרות עברית וספרות ערבית באוניברסיטה העברית בירושלים.

בשידוריו לעולם הערבי הוא השתמש בשם אסחאק אבו אלעיז.

== פעילותו במסגרת קול ישראל בערבית ==
עם סיום לימודיו בשנת 1957, נקלט בצוות המייסד של קול ישראל בערבית, שהיה ידוע גם כרשת ד', וכיהן כעורך המוזיקלי של התחנה עד לפרישתו בשנת 2005.

עם תחילת עבודתו בתחנה, הוא ערך ושידר חידון מוזיקלי שבועי בשם "נעימה ושאלה" בו המאזינים התבקשו לזהות יצירות מוזיקליות ופרטים הקשורים בהן.

בשנת 1966 יזם את התוכנית השבועית "אנר'אם מן אישראיל', (מנגינות מישראל), בה שידר שירים עבריים, תוך מתן הסבר על משמעות השירים.

בין השנים 1959 - 1985 שימש כמנצח תזמורת קול ישראל בערבית. התזמורת ניגנה מוזיקת רקע בתסכיתים, וקטעים מוזיקליים בחידון "נעימה ושאלה" ובתוכניות אחרות ששודרו בתחנה. רפרטואר התזמורת כלל מוזיקה מוכרת מהעולם הערבי לצד חומר מקורי, שחלקו נכתב על ידי יצחק אביעזר עצמו.<ref></ref>

== פעילויות אחרות ==
במקביל לפעילותו ברשת ד' הוא הקים את התזמורת המזרחית הישראלית-רמת גן, שכללה שבעה עשר נגנים ואת מקהלת נהריים.

מקהלת נהריים, הוקמה בשנת 1987 בתמיכת מרכז ההסברה של משרד ראש הממשלה. המקהלה ביצעה את הפיוט הבבלי ולחנים שנכתבו על ידי יצחק אביעזר. הופעתה הראשונה של מקהלת נהריים בניצוחו של יצחק אביעזר התקיימה בהיכל התרבות בתל אביב בנוכחות נשיא המדינה חיים הרצוג. המקהלה הופיעה במקומות שונים בארץ, בין היתר במשך מעל עשרים שנה ברמת גן, בתמיכת נורי מורד ומחלקת תרבות המזרח בעיריית רמת גן.

בשנת 1970, הוצג בהיכל התרבות בתל אביב פסטיבל המוזיקה הערבית הראשון בישראל, בהפקתו ובעריכתו של יצחק אביעזר, בשיתוף עם קול ישראל בערבית .<ref></ref>

בשנת 2005 התקיים במרכז סוזן דלל בתל אביב מופע שהוקדש כולו לשירי אום כלתום, בעריכתו של יצחק אביעזר.

== יצירתו ==
יצחק אביעזר הלחין פרקים מהתנ"ך, משירי משוררים, מִכִּתְבי האבות ומִשִּׁירָתוֹ הוא, הן בעברית והן בערבית.

יצירתו למקהלה ולתזמורת "וכיתתו חרבותם" שנכתבה בהשראת פסוק ד' בפרק ב' בספר ישעיהו שודרה בשידור חי בשעת חתימת הסכם השלום עם נשיא מצרים אנואר סאדאת.

יצירותיו בוצעו בין היתר על ידי מקהלת נהריים ועל ידי התזמורת למוזיקה ערבית מנצרת<ref></ref> בהופעותיהן ברחבי הארץ.

הספר "מנהריים עד נהריים: הפיוטים, השבחות והשירים החדשים ששרה מקהלת נהריים",<ref></ref> שיצא לאור בשנת 2001 ברמת גן, מרכז את היצירות שהרכיבו את רפרטואר המקהלה, ביניהן יצירות רבות של יצחק אביעזר.<ref></ref>

== פרסים ואותות הוקרה ==
בשנת 2017 הוענק ליצחק אביעזר פרס מיוחד מטעם דירקטוריון אקו"ם על תרומתו רבת השנים לשימור ולהמשכיות מסורת הפיוט והמוזיקה של יהודי בבל והמזרח בישראל.

בשנת 2016 הוענק לו אות יקיר רמת גן. <ref></ref>

== ראו גם ==
*תזמורת קול ישראל בערבית
*קול ישראל בערבית
==הערות שוליים==

קטגוריה:ישראלים ילידי עיראק
קטגוריה:יקירי רמת גן
קטגוריה:תרבות ערבית בישראל
קטגוריה:חברי תזמורת קול ישראל בערבית
קטגוריה:מוזיקאים יהודים עיראקים
ג'רי לוסנה

ג'רי רובן פטרסן לוסנה (בדנית: Jerry Ruben Petersen Lucena; נולד ב-11 באוגוסט 1980) הוא כדורגלן עבר דני-פיליפיני ששיחק בעמדת המגן.

כיום מאמן את קבוצת הנוער של אסביירג.

==קריירת מועדונים==
לוסנה התחיל את הקריירה שלו במחלקת הנוער של אסביירג. בשנת ערך את הופעת הבכורה שלו בקבוצה הבוגרת במדי הליגה הדנית הראשונה. היה שותף לעלייה של המועדון לליגת העל הדנית בשנת . ב-14 באוגוסט 2003 ערך את הופעת הבכורה שלו בזירה האירופית בניצחון 0-5 נגד סנטה קולומה במסגרת מוקדמות גביע אופ"א.

בשנת הצטרף לאורהוס. באורהוס, לוסנה שיחק לעיתים גם כקשר אחורי. היה שותף לירידה של המועדון לליגה השנייה בתום עונת אך עזר לה לחזור לליגה הבכירה כעבור עונה אחת.

ביוני חוזהו בקבוצה בוטל ולוסנה חזר לאסביירג במדיה שיחק ארבע עונות.

==קריירה בינלאומית==
לוסנה נולד לאב פיליפיני ולאם דנית, ולכן היה זכאי לייצג את שני הלאומים. בצעירותו, לוסנה שיחק בנבחרת הצעירה של דנמרק. בשנת זומן לסגל נבחרת דנמרק שהורכבה רק משחקנים מקומיים.

במרץ החליט לייצג את נבחרת הפיליפינים. אחת הסיבות המרכזיות לכך הייתה הרצון להתחבר לשורשיו של אביו לאחר שנפטר. ב-23 במרץ 2011 ערך את הופעת הבכורה שלו בנבחרת הפיליפינים נגד בתיקו 0-0 נגד נבחרת פלסטין. בנובמבר נכלל בסגל הנבחרת לקראת גביע סוזוקי.

ב-15 במרץ 2016 הודיע על פרישה מהנבחרת בשל פציעות חוזרות. הוא היה משחק בשני משחקי מוקדמות מונדיאל 2018 של הפיליפינים נגד צפון קוריאה ואוזבקיסטן. לוסנה בילה את זמנו בנבחרת הפיליפינים כאמצעי להתחבר למולדתו השנייה במיוחד לאחר מותו של אביו הפיליפיני.

==תארים==
; אסביירג
*הגביע הדני: 

; נבחרת הפיליפינים
*גביע השלום הפיליפיני: 

==קישורים חיצוניים==

קטגוריה:כדורגלנים דנים
קטגוריה:כדורגלנים פיליפינים
קטגוריה:מגני כדורגל דנים
קטגוריה:מגני כדורגל פיליפינים
קטגוריה:בלמי כדורגל דנים
קטגוריה:בלמי כדורגל פיליפינים
קטגוריה:קשרי כדורגל דנים
קטגוריה:אסביירג: כדורגלנים
קטגוריה:כדורגלני אסביירג
קטגוריה:כדורגלני אורהוס
קטגוריה:כדורגלני נבחרת הפיליפינים
קטגוריה:מאמני כדורגל דנים
קטגוריה:דנים שנולדו ב-1980
כל אהבותי

כל אהבותי הוא סרט קולנוע ישראלי מסוגת סרט נעורים וקומדיה רומנטית משנת 1986 בכתיבה ובימוי של יוחנן (חורחה) ולר, עם אלון אבוטבול, רי רוזנפלד ודב נבון בתפקידים הראשיים.

העלילה מתוארת בפלשבק והיא על גבר צעיר שחברתו עזבה אותו והוא נזכר באהובותיו השונות מאז שהיה ילד ומקליד את זכרונותיו במכונת כתיבה.

הסרט לא הצליח והורד מהאקרנים כעבור שבועיים.

פסקול הסרט משובץ בכמה ממיטב השירים הישראליים של המאה ה-20, בהם “אהבה ראשונה” של החלונות הגבוהים, "ואותך” של מתי כספי, "רוקד לקול הבנות" של אפרים שמיר, ו”היא לא תדע” של להקת גזוז.
==תקציר העלילה==
דניאל (אלון אבוטבול) הוא גבר צעיר בן 22. חברתו סיגל (רי רוזנפלד) עזבה אותו והוא מסתגר בדירתו ומקליד את קורות אהבותיו מאז שהיה ילד. הוא עלה מארגנטינה עם הוריו ואחותו ואביו מתעקש לדבר אתו בספרדית.

דניאל הילד (יניב בן עמי) הוא ביישן ומתקשה להתחיל עם בנות. בבית הספר התיכון מתחבר אליו חברו אורן (דב נבון) שמעודד אותו ואף לוקח אותו לזונה אך הניסיון הראשון אתה לא צולח ושניהם נמלטים משם.

דניאל מכיר את סיגל (רי רוזנפלד) ומתחיל לחזר אחריה. היא לא מוכנה בתחילה ליחסי מין ומסכימה ללוות את דניאל לזונה (אורית אביב) כדי שיגיע אל סיפוקו. לאחר זמן הם נפרדים ודניאל ממשיך להתפרע עם אורן לפני גיוסם.

לאחר זמן חוזר דניאל לסיגל והקשר ביניהם נמשך כשנתיים עד שלפתע היא עוזבת אותו ודניאל מסתגר בחדרו, מקליד את קורות אהבותיו, לוקח אקדח וחושב להתאבד אך סיגל חוזרת בזמן והם מתחבקים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אלון אבוטבול
|דניאל
|
|-
|רי רוזנפלד
|סיגל
|
|-
|דב נבון
|אורן
|
|-
|דורית עדי
|
|זונה
|-
|אורית אביב
|
|זונה
|-
|גילי בן אוזיליו
|רותי
|
|-
|יניב בן עמי
|דניאל הצעיר
|
|-

|}

==קישורים חיצוניים==

*[https://jfc.org.il/movie/46814-2/ כל אהבותי], בארכיון הסרטים הישראלי
*[https://cinemaofisrael.co.il/כל-אהבותיי/ כל אהבותי], בספר הקולנוע הישראלי

קטגוריה:סרטי 1986
קטגוריה:סרטים ישראליים
קטגוריה:סרטים בעברית
קטגוריה:סרטים ישראליים עצמאיים
קטגוריה:סרטי נעורים ישראליים
קטגוריה:סרטים ישראליים משנת 1986
קטגוריה:סרטי קומדיה רומנטית ישראליים
העין הפקוחה

העין הפקוחה (באנגלית: The Watchful Eye) היא סדרת טלוויזיה מסוג דרמה-מותחן-מסתורין שנוצרה על ידי ג'ולי דורק והוצגה לראשונה ב- Freeform ב־30 בינואר 2023.<ref name="Seriespremiere"></ref> ביוני 2023 פורסם כי הסדרה לא תמשיך לעונה נוספת. 

== שחקנים ודמויות ==
=== ראשיות ===
* מריאל מולינו בתור אלנה סנטוס, מטפלת שנשכרה לאחרונה שעוברת לגור בגריבורן
* וורן כריסטי בתפקיד מת'יו וורד,<ref name="Maincastnames" /> אדריכל עשיר שאיבד לאחרונה את אשתו
* איימי אקר בתור טורי איירס,<ref name="Maincastnames" /> גיסתו של מתיו
* ג'ון אקר בתפקיד סקוט מקדו,<ref name="Maincastnames" /> החבר הסודי של אלנה שהוא בלש
* עלייה רויאל בתור ג'יני וולס,<ref name="Maincastnames" /> חברתה החדשה של אלנה שהיא מטפלת ב"גרייבורן"
* לקס לומפקין בתפקיד אליוט שוורץ,<ref name="Maincastnames" /> נער שחי בגריבורן שמתיידד עם אלנה
* הנרי ג'וזף סמירי בתפקיד ג'ספר וורד,<ref name="Maincastnames"></ref> בנו הצעיר של מתיו שאיבד לאחרונה את אמו
* קלי בישופ בתור גברת. אייבי, תושבת ותיקה ב"גרייבורן" ודודה של אשתו של מתיו

=== משנה ===
* גרייס קאופמן בתור בנט איירס, בתו החורגת הבכורה של טורי
* כריסטופר רדמן בתור דיק איירס, בעלה של טורי שהוא רופא
* מייגן בסט בתור דארסי איירס, בתו החורגת הצעירה ביותר של טורי
* בארקה רחמני בתור אלכס טובאסי, אחת מחברות המטפלת של אלנה
* קלייר פיליפוב בתפקיד קים סטיוארט, חברה נוספת של מטפלת של אלנה
* אמילי טננט בתור אלי וורד, אשתו המנוחה של מתיו
* לאכלן קווארמבי בתור ג'יימס ג'יאנפרנקו, מטפלת גברית שהיא חברה של ג'יני
* ג'קלין אוברדורס בתור רוני, אמה המזימה של אלנה
* אנדרס ולז בתור רומן, החבר הכי טוב של אלנה שעובד בשוער ב-The Greybourne
* אהרון דאגלס בתור אוטיס ווינתרופ השלישי

בנוסף, אליזה מאלווי מככבת בתפקיד ג'וסלין מורו, מטפלת שעבדה עבור איריס ואליסטר גרייבורן.

== הפקה ==
=== פיתוח ===
ב-13 בספטמבר 2021, Freeform נתנה לסדרה אישור לפיילוט. ב-30 ביוני 2022, היא נרכשה על ידי Freeform. הסדרה נוצרה על ידי ג'ולי דורק והופקה על ידי אמילי פוקס, ריאן סיקרסט, נינה ואס, אנדריאה שי וג'פרי ריינר. פוקס משמשת גם כשוראנר. ריינר ביים את הפיילוט. Ryan Seacrest Productions ו- ABC Signature מפיקים את הסדרה.<ref></ref> ב-15 ביולי 2022, רנה ג'י בוסיו נשכר כמלחין של הסדרה.<ref></ref>

=== ליהוק ===
עם הודעת הזמנת הפיילוט, לוהקו אנדריאה לונדו, וורן כריסטי, קלי בישופ, איימי אקר, ג'ון אקר, לקס לומפקין, הנרי ג'וזף סמירי ועלייה רויאל לככב. ב-30 ביוני 2022 דווח כי מריאל מולינו החליפה את לונדו בתפקיד הראשי שלוהקה לפיילוט.<ref name="Seriespickedup"></ref>

=== צילומים ===
צילומי הסדרה החלו ב-26 באפריל 2022 והסתיימו ב-1 בספטמבר 2022 בברנבי, קולומביה הבריטית, קנדה.<ref>
</ref>

== קישורים חיצוניים ==
* 

== הערות שוליים ==

קטגוריה:תוכניות טלוויזיה שמתרחשות בניו יורק
קטגוריה:Freeform: תוכן מקור
קטגוריה:תוכניות טלוויזיה באנגלית
קטגוריה:סדרות מתח אמריקאיות
אדקאמבי אולופאדה

אדקאמבי אולופאדה (בצרפתית: Adékambi Olufadé; נולד ב-7 בינואר 1983) הוא כדורגלן עבר טוגולזי ששיחק בעמדת החלוץ.

==קריירה==
אולופאדה התחיל את הקריירה שלו בקבוצת הכדורגל דינמיק טולוגזי ובגיל 17 חתם בסטליטה הגינאית.

בקיץ חתם בלוקרן מליגת העל הבלגית.

בקיץ חתם בליל מליגת העל הצרפתית. ב-7 באוגוסט ערך את הופעת הבכורה שלו בקבוצה בתיקו 0-0 נגד פריז סן-ז'רמן. ב-30 בספטמבר הבקיע את שער הבכורה שלו בקבוצה בתיקו 1-1 נגד סדאן. שנה לאחר מכן שיחק בניס ועונה לאחר מכן חתם חזר לבלגיה וחתם בשרלרואה. בשנת חזר לקדנציה שנייה בליל, אך לא רשם בקדנציה זו דקות משחק. בהמשך הקריירה שיחק בא-סאיליה, אמירטס, גנט וסיים אותה כאשר חזר לקדנציה שנייה בשרלרואה.

ב-11 בינואר 1998 ערך את הופעת הבכורה שלו בנבחרת טוגו בהפסד 2-1 ל. ב-18 ביוני 2005 הבקיע את שער הבכורה שלו בנבחרת בתיקו 2-2 נגד . השתתף עם הנבחרת פעמיים בגביע אפריקה לאומות ובנוסף במונדיאל 2006.

==קישורים חיצוניים==

קטגוריה:כדורגלנים טוגולזים
קטגוריה:חלוצי כדורגל טוגולזים
קטגוריה:לומה: כדורגלנים
קטגוריה:כדורגלני לוקרן
קטגוריה:כדורגלני ליל
קטגוריה:כדורגלני ניס
קטגוריה:כדורגלני שרלרואה
קטגוריה:כדורגלני א-סאיליה
קטגוריה:כדורגלני אמירטס
קטגוריה:כדורגלני גנט
קטגוריה:כדורגלני נבחרת טוגו
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:ספורטאים זרים בקטר
קטגוריה:ספורטאים זרים באיחוד האמירויות הערביות
קטגוריה:ילידי 1983
אדם צין

אדם צין (10 במאי 1950 – 21 באוקטובר 1973) היה חייל צה"ל שעוטר בצל"ש הרמטכ"ל על פעולתו בקרב בסיני במלחמת יום הכיפורים. במהלך הפעולה נהרג.

==ביוגרפיה==
אדם צין נולד בקטוביץ שבפולין להורים ניצולי השואה. משפחתו עלתה לישראל בשנת 1957 והתיישבה בבאר שבע. היה שומר מצוות. למד בבית הספר היסודי "נתיבות" בבאר שבע ולאחר סיום לימודיו שם למד במגמת מכניקה בישיבה התיכונית-מקצועית "קריית נוער" בירושלים.

צין גויס לצה"ל בקיץ 1969 והוצב בנח"ל. שירת בסיירת הנח"ל, עבר קורס מ"כים וקורס צניחה והשתלם במקצועות הטנק בחיל השריון. חלק משירותו עבר עליו עם גרעין הנח"ל במשק בדרום רמת הגולן, שם היה מא"ז, אחראי על הביטחון.

לאחר שחרורו מצה"ל התחתן והתיישב עם אשתו ביישוב בני יהודה שברמת הגולן. בהמשך גרו בירושלים, שם עבד כמדריך מקצועי במשרד העבודה. היה בעל הכרה דתית-לאומית ונמנה עם הנאבקים למען הקמת התנחלויות. בנו נולד כחודש וחצי לפני מועד נפילתו.

===במלחמת יום הכיפורים===

בפרוץ מלחמת יום הכיפורים לא נקרא צין לשירות, אך יצא והתנדב לשרת ביחידת חרמ"ש. יחידותו נשלחה לחזית סיני.

הוא צוות לנגמ"ש הסמל במחלקה שהשתייכה לפלוגת החרמ"ש הקדמית (בשם הקשר "סמום") בפיקודן של סרן פרוספר עמר. הפלוגה הייתה רכובה על נגמ"שים, והשתתפה ב-21 באוקטובר 1973 בבהתקפה של כוח גדודי מחטיבה 274 על מתחם "חמוטל" שבגדה המזרחית של תעלת סואץ, אחת מסדרה של התקפות צה"ל על מתחם זה. חמש פעמים נשלחו כלי הרכב של היחידה לכבוש את השטח שהחזיקו החייל<nowiki/>ים המצרים. הנגמ"ש שבו נמצאו צין ושבעה חיילים נוספים נפגע משני טילים נגד טנקים ועלה באש, וכל יושביו למעט צין נהרגו או נפצעו. הוא ניסה לכבות את האש וחילץ את חבריו הפצועים דרך דלת קטנה של כלי הרכב הבוער, עד שלבסוף נפגע גם הוא ונהרג. באותו קרב נהרגו שבעה חיילי צה"ל נוספים ו-20 נפצעו.

אחד מהפצועים שניצלו בזכות פעולתו של צין העיד:

אדם צין היה בן 23 במותו. הניח אשה, בן, הורים ואח. הוא נקבר בבית הקברות הצבאי בהר הרצל בירושלים.

==הנצחה==
בספטמבר 1975 הוענק לצין לאחר מותו צל"ש הרמטכ"ל על פעולתו בקרב שבו נפל.

שמו של צין הונצח במספר אנדרטאות - באנדרטת יד לשריון בלטרון, באתר ההנצחה לחללי הנח"ל וחיל החינוך, באנדרטת חטיבה 274 בלטרון, בבתי יד לבנים בבאר שבע ובירושלים ובישיבה התיכונית שבה למד. משפחתו הנציחה את זכרו בהקמת ספרייה על שמו.

==קישורים חיצוניים==
* [https://www.izkor.gov.il/אדם%20צין/en_63ee5cea5b1b4532fdc5a8c71579490f אדם צין], באתר יזכור
* [https://www.gvura.org/a4473-רב-ט-אדם-צין-ז-ל אדם צין], באתר הגבורה
** [https://www.gvura.org/a345919-כבר-43-שנה-הפצוע-שמחפש-את-הרופא-שהציל-את-חייו כבר 43 שנה: הפצוע שמחפש את הרופא שהציל את חייו], 2016
* אריה ארבל, [https://www.tzomet-ran.co.il/news/30053 מה אתה זוכר מרגעי הפציעה? “הוא משך אותי מהנגמ”ש, חטף כדור, ונפל עלי ללא רוח חיים”], אתר צומת השרון, 8 במאי 2019
* 
* [https://www.youtube.com/watch?v=UVIXtcYqz30 רב"ט אדם צין ז"ל], Zikaron Lachaim, באתר יו טיוב

==הערות שוליים==

קטגוריה:מעוטרי צל"ש הרמטכ"ל במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:אישים הקבורים בבית הקברות הצבאי בהר הרצל
קטגוריה:יהודים פולנים
קטגוריה:עולים בשנות ה-1950
קטגוריה:ישראלים שנולדו ב-1950
קטגוריה:ישראלים שנפטרו ב-1973
לא דיברנו עוד על אהבה

"לא דיברנו עוד על אהבה" הוא שיר שכתב אהוד מנור, הלחין מתי כספי וביצע צמד הזמרות "סוזן ופרן". הוא נכלל באלבום הבכורה של הצמד, "אמש", שהתפרסם ב־1973.

ביצוע מוכר נוסף לשיר הוא של נתנאלה, שהקליטה אותו לאלבום הבכורה שלה, "נתנאלה", שהתפרסם ב־1976. מתי כספי הקליט את השיר (בלשון זכר) לאלבומו "צד א' צד ב'", שהתפרסם ב־1978. גידי גוב ועפרה חזה ביצעו אותו בתוכנית "לילה גוב". הביצוע נכלל באלבום "שירים מלילה גוב", שהתפרסם ב־1995. ב־2000 הקליט מתי כספי את השיר עם ירדנה ארזי לאלבום הדואטים שלו, "דואטים". יהודית רביץ ביצעה את השיר ב־2005 במופע מחווה לשירי אהוד מנור, ודפנה דקל ביצעה אותו ב־2021 במופע דומה.

השיר בביצוע קרן אן היה שיר הנושא של הסרט "הסיפור של יוסי", שהתפרסם ב־2012.

== רקע ==
סוזן דבור ופרן אבני, חברות הצמד "סוזן ופרן", הופיעו במשותף עם מתי כספי, שלמה גרוניך ושלומית אהרון ב־1972. לאלבומן "אמש", שהתפרסם ב־1973, הלחין כספי שני שירים: "לא דיברנו עוד על אהבה" ו"סוסי הפרשים" (במשותף עם גרוניך, למילים של אמיר גלבע), ועיבד גם את השירים "העץ הירוק", "כשיבוא ילדי" ו"אבן טובה".

השיר, שמתאר אהבה בין בני זוג עד סופה הבלתי נמנע, הפך לאחד השירים המזוהים ביותר עם כספי, והוא זכה לביצועים רבים של מוזיקאים בולטים.

== קישורים חיצוניים ==

* [https://youtu.be/wnhE1_EX9oA "לא דיברנו עוד על אהבה" בביצוע מתי כספי, "צד א' צד ב'", 1978], באתר יוטיוב

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:סינגלים מ-1976
קטגוריה:סינגלים מ-1978
קטגוריה:סינגלים מ-1995
קטגוריה:סינגלים מ-2000
קטגוריה:סינגלים מ-2012
קטגוריה:שירי מתי כספי
קטגוריה:שירי נתנאלה
קטגוריה:שירי גידי גוב
קטגוריה:שירי עפרה חזה
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירים שהופקו על ידי מתי כספי
קטגוריה:שירי נושא מסרטי קולנוע
קטגוריה:סינגלים בהוצאת הד ארצי
STS-90

STS-90 הייתה משימתה ה-25 של מעבורת החלל קולומביה. המשימה העיקרית הייתה ביצוע ניסויים בעזרת מערכת ספייסלאב שתוכננה בסוכנות החלל האירופית וכבר הייתה בשימוש בעבר.

==צוות==
* מפקד המשימה - ריצ'רד סירפוס
* טייס - סקוט אלטמן
* מומחה משימה 1 - ריצ'רד לינהאן
* מומחה משימה 2 - קתרין הייר
* מומחה משימה 3 - דייוויד ויליאמס
* מומחה מעטן 1 - ג'י באקי
* מומחה מטען 2 - ג'יימס פאבלצ'וק

==תיאור המשימה==
המשימה שוגרה ב-17 באפריל 1998 מ-LC-39B ממרכז החלל קנדי. על המעבורת הותקנה מערכת ספייסלאב בעזרתה היה מתוכנן לבצע סדרת ניסויים לחקר השפעת חוסר כבידה על מערכת העצבים. התוכנית הוכנה על ידי מספר מדינות וכללה 31 ניסויים. לצורך ביצוע ניסויים במעבורת היו מספר חיות מעבדה. בנוסף בוצעו ניסויים בתחומים נוספים. כל הניסויים למעט ניסוי עם חולדה בוצעו לפי התוכנית.

לקראת סוף המשימה נבדקה הצדקה להארכת המשימה ליום נוסף אך בסופו של דבר הוחלט לפעול לפי תוכנית.

לאחר סיום תוכנית ניסויים מעבורת נחתה במסלול נחיתה מס' 33 במרכז החלל קנדי.

==ראו גם==
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-90.html סיכום המשימה באתר נאס"א]
* [http://www.spacefacts.de/mission/english/sts-90.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_090_STS-090_Press_Kit.pdf דיווח לעיתונות]
* [https://space.nss.org/space-shuttle-flight-90-sts-90-post-flight-presentation-video/ סרטון על המשימה]

STS-090
קטגוריה:1998 בארצות הברית
ריצ'רד סירפוס

ריצ'רד סירפוס (באנגלית: Richard Alan Searfoss ; 5 ביוני 1956, מאונט קלמנס, מישיגן - 29 בספטמבר 2018, קליפורניה) היה טייס קרב ואסטרונאוט בתוכנית מעבורות החלל של נאס"א.

==ביוגרפיה==
ריצ'רד סירפוס נולד בעיירה שבמישיגן וגדל בפורתסמות' שבניו המפשיר. בשנת 1978 הוא סיים לימודי תואר ראשון באקדמיית חיל האוויר של ארצות הברית. בשנת 1979 הוא קיבל תואר שני במכון הטכנולוגי של קליפורניה. בשנת 1980 הוא סיים קורס טיס והוצב בבריטניה כטייס "F-111 ארדוורק". בהמשך הוא חזר לארצות הברית, שירת במספר בסיסים וקיבל הסמכה כטייס ניסוי. בסך הכול הוא עשה כ-6,000 שעות טיסה.

==שירות בתחום החלל==
בשנת 1990 סירפוס נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1993 הוא השתתף במשימת STS-58 כטייס של מעבורת החלל קולומביה (ג'ון בלאהה היה מפקד צוות). המטרה העיקרית הייתה בדיקת השפעת חוסר כבידה על פעילות ובריאות אנשי הצוות. במשימת STS-76 בשנת 1996 (קווין צ'ילטון היה מפקד צוות) הוא היה טייס צוות של מעבורת החלל אטלנטיס. זו הייתה משימת המעבורת השלישית שעגנה בתחנת החלל מיר הרוסית והיא נשאה עימה את האסטרונאוטית שאנון לוסיד לשהייה ממושכת בתחנה. בשנת 1998 סירפוס היה מפקד צוות של STS-90 במעבורת החלל אטלנטיס. המשימה העיקרית הייתה ביצוע ניסויים בעזרת מערכת ספייסלאב שתוכננה בסוכנות החלל האירופית וכבר הייתה בשימוש בעבר. בטיסה זו נבדקו השפעות חוסר כבידה על מערכת העצבים.

==לאחר שירות בנאס"א==
לאחר נאס"א זמן קצר סירפוס היה טייס בחברת "סאות'ווסט איירליינס" ואחר כך חזר לנאס"א כטייס ניסוי. בהמשך הוא השתלב בתעשיית החלל הפרטית. שנים רבות הוא עבד ב-XCOR Aerospace שתכננו כלי לשיגור לחלל. בשנת 2013 הוא מונה לטייס ניסוי ראשי של החברה. החברה פשטה רגל בשנת 2017.

אסטרואיד 13157 Searfoss נקרא על שמו.

==קישורים חיצוניים==

* [http://www.spacefacts.de/bios/astronauts/english/searfoss_richard.htm ביוגרפיה]
* [https://historycollection.jsc.nasa.gov/JSCHistoryPortal/history/oral_histories/WilcuttTW/wilcutttw.htm ריאיון עם טרנס וילקאט]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:בוגרי המכון הטכנולוגי של קליפורניה
קטגוריה:אישים שעל שמם כוכב לכת מינורי
קטגוריה:אמריקאים שנולדו ב-1956
קטגוריה:אמריקאים שנפטרו ב-2018
בניין משרדים

בניין משרדים הוא סוג של מבנה אדריכלי מסחרי המכיל חללים המיועדים לשמש למשרדים.

==מטרה==
בעוד שניתן להפוך למשרד כמעט כל חלל בכל בניין, הדרישות הנובעות מתפעול משרדים מודרניים יצרו צורך במבנים ייעודיים למשרדים. דרישות כאלה יכולות לנבוע מאסדרה (למשל דרישה לרמות תאורה, לסידורי נגישות), מסיבות טכניות (למשל, דרישות לחדרי ורשת מחשבים), ועוד. דרישות אלו הביאו ליצירת מבנים מיוחדים אשר מיועדים רק או בעיקר לשימוש כמשרדים.

המטרה העיקרית של בניין משרדים היא לספק מקום עבודה וסביבת עבודה משרדית, אך לעיתים קרובות כוללים מבני משרדים יתרונות נוספים: אבטחה (אם כשירות חיצוני ואם כחלק מתכונות המבנה), גמישות בעיצוב הפנימי של משרדים ותשתיות המאפשרות ביצוע שינויים קל יחסית, ואף עיצוב ונראות של המבנה המהווים מסר תדמיתי הן ללקוחות המשרדים והן לעובדיהם, ומהווה שיקול עבור המנהלים בבחירת מיקום המשרד.

==סוגים==
===מבנה ומיקום===
בנייני משרדים נבנים במגוון רחב מאוד של עיצובים, המושפעים מאוד ממיקומם. בנייני משרדים במרכזי מטרופולין נבנים לעיתים קרובות כגורדי שחקים, המאפשרים שטח משרדים גדול מאוד התופס שטח קרקע קטן. מחוץ למרכזי ערים היכן שהקרקע זולה יחסית נבנים בנייני משרדים בעלי מספר קומות מצומצם, המתפרסים על שטח קרקע רחב. מחוץ לערים קיימים גם "פארקי עסקים" - מתחמים אשר כוללים קמפוס ובו מספר בנייני משרדים.

על פי רוב, מתוכננות הקומות בבנייני משרדים כחללים ריקים הכוללים תשתיות במרכזן, אשר לאחר מכן עוברים חלוקה פנימית בהתאם לצורכי המשרדים. כאמור לעיל, צורת בנייה זו מאפשרת גמישות רבה בשינוי החלוקה הפנימית, גם לאחר שזו כבר נבנתה.

===בעלות===
בניין [[משרד האוצר בירושלים]]
בניין [[מלון פלטין בתל אביב, שבעבר פעל כבית מלון וכיום משמש כבניין משרדים]]
בנייני משרדים יכולים להיות בבעלות פרטית, ציבורית ואף בבעלות מעורבת. אפשרויות נפוצות הן:
* בניין משרדים בבעלות חברה פרטית המשמש למשרדי החברה.
* בניין משרדים ציבורי המשמש גוף ציבורי.
* בניין משרדים בבעלות מעורבת בו כל משרד נמצא בבעלות גוף אחר.
* בניין משרדים המופעל על ידי יזם נדל"ן המשכיר שטחי משרד ללקוחות משתנים.

==תכולה==
בנייני משרדים כוללים לרוב:
* אזור קבלה הנמצא בכניסה למבנה, פעמים רבות ימצא בו שילוט המפרט את מיקומי המשרדים השונים במבנה, לעיתים גם דלפק עם שירותי מודיעין או אבטחה.
* חדר ישיבות אחד או כמה.
* חדרי משרדים או חללים פתוחים.
* שירותים.
* מתקני מטבח וחדרים לנוחיות עובדים כחדרי אוכל ועישון.

== תחזוקה ==
התחזוקה השוטפת הייחודית למבני משרדים כוללת: ניקיון פנים על בסיס יומיומי, תחזוקת המערכות השונות, גינון, הדברת מזיקים, ניקוי חלונות (העשוי להיות כרוך באמצעים מיוחדים, למשל בגורדי שחקים), ועוד.

==היסטוריה==

== השפעה סביבתית ==

לבנייני משרדים עשויה להיות השפעה רבה על סביבתם. בנייני משרדים מאכלסים במהלך יום העבודה מספר רב של אנשים, המייצרים תנועה רבה אל הבניין וסביבו - הן של העובדים בבניין והן של המבקרים בו. תכונה זו באה לידי ביטוי בעומסי תנועה, בפתיחה של עסקים בתחום ההסעדה ובתופעות נוספות המאפיינות את הסביבה הקרובה של בנייני משרדים.

אזורים הכוללים ריכוז של בנייני משרדים עשויים להיות שוקקי חיים במהלך שעות היום, אך ננטשים בסופו והופכים למעיין "עיר רפאים".

==קישורים חיצוניים==

*
קטגוריה:מבנים לפי סוג
קטגוריה:עבודה
קטגוריה:תכנון עירוני